Першы пункт на нашым шляху Студзёнкаўская дзіцячы сад-сярэдняя школа. На падыходзе да сталовай выразна адчуваўся пах прыгатаванай ежы. Мяркуючы па ім, на стале ў вясковых школьнікаў смажаная рыба і пюрэ. Нюх не падвёў. У меню таксама заяўлены салата з буракоў і сок. На першы погляд у харчблоку чыста. Заўважаю, што кухары гатуюць у пальчатках. Але маіх спадарожніц відавочнай карцінкай не задаволіць. Ніводная пачка, ніводны пакунак не мінулі іх рук. Пры разглядзе дакументацыі на прадукты выявілася, што не на ўсе з іх меліся ў наяўнасці таварныя накладныя.